62020TO0163(02)_INF
2020 m. gegužės 25 d. Bendrojo Teismo pirmininko nutartis
Isopix / Parlamentas
(Byla T‑163/20 R ir T‑163/20 R II)
„Laikinųjų apsaugos priemonių taikymas – Viešasis paslaugų pirkimas – Fotografijos paslaugų teikimas – Prašymas sustabdyti vykdymą – Dalinis akivaizdus pagrindinio ieškinio nepriimtinumas – Nepriimtinumas – Skuba – „Fumus boni juris“ – Interesų palyginimas“
1.
Laikinųjų apsaugos priemonių taikymas – Vykdymo sustabdymas – Priimtinumo sąlygos – Pagrindinio ieškinio priimtinumas „prima facie“
(SESV 278 straipsnis; Bendrojo Teismo procedūros reglamento 156 straipsnio 1 ir 2 dalys)
(žr. 22–24 punktus)
2.
Ieškinys dėl panaikinimo – Aktai, dėl kurių galima pareikšti ieškinį – Sąvoka – Aktai, sukeliantys privalomų teisinių pasekmių – Parlamento aktas, kuriuo atmetamas viešojo pirkimo konkurso dalyvio pasiūlymas – Galutinio arba negalutinio šio sprendimo pobūdžio vertinimas, atsižvelgiant į jo turinį ir kontekstą – Tarpinio pobūdžio aktas – Aktas, kuris negali būti laikomas priimtu asmens nenaudai – Nepriimtinumas
(SESV 278 straipsnis)
(žr. 25–27, 33–36 punktus)
3.
Laikinųjų apsaugos priemonių taikymas – Vykdymo sustabdymas – Laikinosios apsaugos priemonės – Taikymo sąlygos – Rimta ir nepataisoma žala – Finansinė žala – Žalos rimtumas – Aplinkybės, galinčios kelti pavojų įmonės ieškovės egzistavimui – Vertinimas atsižvelgiant į jos dydį ir apyvartą, taip pat į situaciją grupėje, kuriai priklauso – Atsižvelgimas į konkrečias kiekvieno atvejo aplinkybes
(SESV 278 ir 279 straipsniai)
(žr. 27–30, 33, 36 punktus)
4.
Laikinųjų apsaugos priemonių taikymas – Vykdymo sustabdymas – Laikinosios apsaugos priemonės – Taikymo sąlygos – „Fumus boni juris“ – Skuba – Rimta ir nepataisoma žala – Kumuliacinis pobūdis – Visų nagrinėjamų interesų palyginimas – Nagrinėjimo eiliškumas ir tikrinimo būdas – Laikinąsias apsaugos priemones taikančio teisėjo diskrecija
(SESV 278 ir 279 straipsniai; Bendrojo Teismo procedūros reglamento 156 straipsnio 4 dalis)
(žr. 40, 41 punktus)
5.
Laikinųjų apsaugos priemonių taikymas – Vykdymo sustabdymas – Taikymo sąlygos – Skuba – Vertinimas nagrinėjant ginčus dėl viešųjų pirkimų sutarčių sudarymo – Didelė žala – Pakankamumas, kai egzistuoja itin rimtas „fumus boni juris“ dėl akivaizdaus ir rimto pažeidimo – Sąlyga – Prašymo taikyti laikinąsias apsaugos priemones pateikimas per atidėjimo laikotarpį prieš sutarties su konkurso laimėtoju sudarymą
(SESV 278 straipsnis; Europos Sąjungos pagrindinių teisių chartijos 47 straipsnio)
(žr. 44–48 punktus)
6.
Laikinųjų apsaugos priemonių taikymas – Vykdymo sustabdymas – Laikinosios apsaugos priemonės – Taikymo sąlygos – Rimta ir nepataisoma žala – Žalos nepataisomas pobūdis – Vertinimas nagrinėjant ginčus dėl viešųjų pirkimų sutarčių sudarymo
(SESV 268 straipsnis)
(žr. 50 punktą)
7.
Laikinųjų apsaugos priemonių taikymas – Vykdymo sustabdymas – Taikymo sąlygos – „Fumus boni juris“ – Pagrindinio ieškinio pagrindų „prima facie“ nagrinėjimas – Ieškinys dėl Parlamento akto, kuriuo atmestas viešojo pirkimo konkurso dalyvio pasiūlymas – Ieškinio pagrindai, susiję su nešališku ir objektyviu vertinimo komisijos nario pareigų vykdymu – Ieškinio pagrindai, rodantys teisinių klausimų sudėtingumą – Ieškinio pagrindai, iš pirmo žvilgsnio neatrodantys nepagrįsti
(SESV 278 straipsnis)
(žr. 66, 69, 75, 76 punktus)
8.
Laikinųjų apsaugos priemonių taikymas – Vykdymo sustabdymas – Taikymo sąlygos – Visų nagrinėjamų interesų palyginimas – Prašymas sustabdyti Parlamento akto, kuriuo atmestas viešojo pirkimo konkurso dalyvio pasiūlymas, vykdymą – Ieškinį pateikusio dalyvio intereso, kad jam būtų palikta galimybė sudaryti atitinkamą viešojo pirkimo sutartį, pirmenybė prieš Parlamento interesą užtikrinti paslaugų tęstinumą
(SESV 278 straipsnis)
(žr. 77, 83, 84 punktus)
Dalykas
SESV 278 ir 279 straipsniais grindžiami prašymai byloje T‑163/20 R sustabdyti 2020 m. kovo 24 d. Parlamento sprendimo, kuriuo ieškovei buvo pranešta, kad jos viešojo pirkimo COMM/DG/AWD/2019/854 pasiūlymas buvo atmestas, kad sutartis buvo skirta kitam konkurso dalyviui ir kad Bendrasis Teismas įpareigoja Parlamentą pateikti pasiūlymų analizės ataskaitą, vykdymą, o byloje T‑163/20 R II – sustabdyti 2020 m. balandžio 17 d. Parlamento sprendimo, kuriuo ieškovei buvo pranešta, kad jos viešojo pirkimo COMM/DG/AWD/2019/854 pasiūlymas buvo atmestas dėl to, kad neatitiko atrankos kriterijų, susijusių su finansine ir ekonomine būkle, vykdymą.
Rezoliucinė dalis
1.
Sustabdyti 2020 m. kovo 24 d. Europos Parlamento sprendimo, kuriuo Isopix SA buvo pranešta, kad jos viešojo pirkimo COMM/DG/AWD/2019/854 pasiūlymas buvo atmestas ir kad sutartis buvo skirta kitam konkurso dalyviui, vykdymą.
2.
Įpareigoti Parlamentą pateikti Isopix nekonfidencialią pasiūlymų analizės ataskaitos versiją.
3.
Atmesti prašymą dėl laikinųjų apsaugos priemonių taikymo byloje T‑163/20 R II kaip nepriimtiną.
4.
Panaikinti 2020 m. balandžio 3 d. nutartį Isopix / Parlamentas (T‑163/20 R) ir 2020 m. balandžio 22 d. nutartį Isopix / Parlamentas (T‑163/20 R II).
5.
Atidėti klausimo dėl bylinėjimosi išlaidų nagrinėjimą.